Քանդակագործն առանձնահատուկ տեղ է հատկացնում դիմանկարին։ Նրա գեղանկարչության մեջ նույնպես այն հաճախ է հանդիպում։ Ալբերտի խոստովանությամբ՝ թեման և նախատիպը կարող են նույնը լինել ինչպես քանդակագործության, այնպես էլ գեղանկարչության մեջ, բայց աշխատանքի հանդեպ մոտեցումը և վերջնական ստեղծագործությունները միանգամայն տարբեր են։ Քանդակագործի ստեղծած կիսանդրիների մեջ անցյալի երևելի մշակութային գործիչների, ինչպես նաև ժամանակակիցների ու իր ընկերների կերպարներն են՝ Ստեփանակերտի փողային նվագախմբի դիրիժոր Ալբերտ Սաֆարյանը, լրագրող և գրող Աշոտ Բեգլարյանը և շատ ուրիշներ։